Publication: Magyar Közlöny
Issue: MK-1998-22 (Year: 1998, Number: 22)
Era: 1990-2004
Section: január 1-jén hatályba lépő — 1997. évi CXLI. törvény
Paragraph Index: 144

3. Mindazonáltal hangsúlyozottan utal az Alkotmánybíróság arra, hogy a közérdekű adatok megismeréséhez fűződő alkotmányos alapjog csak akkor és annyiban minősül valóságos jognak, ha a közérdekű adatok tartalmilag megfelelnek a közhitelesség garanciális törvényi feltételeinek. Így az a törvényi rendelkezés, amely törvénynél alacsonyabb szintű jogforrásnak felhatalmazást ad arra, hogy kivételt tegyen a közhitelesség elve alól, csak abban a keretben alkotmányos, amelyben a felhatalmazás alapján meghozott konkrét jogszabály nem érinti a közhitelesség lényeges tartalmát, vagyis ha az nem sérti az ingatlan-nyilvántartás közhitelességét abban a körben, amely körben az az Alkotmány 13. § (1) bekezdésében deklarált tulajdonhoz való jog egyik garanciális biztosítéka. A Ptk. 116. § (2) bekezdésének támadott konstrukciója tehát alkotmányosan nem jelent korlátlan felhatalmazást a jogalkotó számára a tekintetben, hogy az ingatlan-nyilvántartás közhitelessége alól bármilyen vonatkozásban kivételt tegyen. Mivel a közhitelesség nemcsak jogokra, hanem tényekre, egyéb adatokra is vonatkozik, nincs alkotmányos akadálya például annak, hogy a törvényhozó — akár alacsonyabb szintű jogforrásban, így kormányrendeletben — az egyes ingatlanadatok hitelessége, például az ingatlanok térmértéke tekintetében — kivételt állapítson meg. Ilyen kivételt tartalmaz például az Inytv. 5. §-ának

Source: https://magyarkozlony.hu/hivatalos-lapok/cd7808d0c006d291a9d167b83a98ba4063302410/dokumentumok/73d81063c855f0989e72daeca6131f817955785e/letoltes